"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Saate toob teieni misjoniühendus One Way Mission.
Tere tulemast saatesse!
Tapani Suonto jätkab täna eelmise nädala õpetust
teemal "Mooses ja madu".
Enne seda näeme filmi Indiast "Reede Kristusele" noortetööst.
Noortetöö Indias
One Way on teinud Indias tööd alates 2000. aastast.
Üks uuemaid tööharusid on noortetöö,
mille sihiks on viia evangeelium Andra Pradeshi noorteni.
Indias tööd alustades
polnud piirkonnas ühtki kõrgharidusinstitutsiooni.
Nüüd on kõrgkoole 13 ja tuhanded noored
õpivad neis insenerideks, arstideks ja teisteks professionaalideks.
Kui kasvõi 10% neist noortest Kristusele võidetakse
on see suur võit nii neile endile kui igavikule,
kuid ka nende lähedastele.
Kui noored kooli lõpetavad ning viivad Kristuse kaasa koju
ja töökohtadesse, võivad nad jõuda kohtadele,
kuhu ilma hariduseta ei pääseks.
Samas tutvustavad nad Kristust uutele inimestele.
On ülioluline kasutada meile antud võimalust
ja pühenduda omalt poolt noorsootööle.
Suure panuse selles töös annavad Sateenkaari lastekodu kasvandikud,
kelle elus Kristusel on suur roll.
Meie India töö juht Joel Kodali on musikaalne ja loov visionäär,
kelle südames põleb noortetöötuli.
Tal on töö jaoks palju plaane.
Töö siiski alles algab ja väljakutsed on suured,
nagu järgmiseks kuulemegi.
Seisame uue Reede Kristusele Keskuse katusel.
Täname Jumalat selle eest,
et Ta andis meile OWMs selle imelise kingituse.
Friday for Christ on noorte seas ainulaadne.
Seisame hoone teisel korrusel.
Nagu näha pole hoone veel valmis.
Oleme ehitanud kaks korrust,
ja peame neid veel viimistlema.
Algse plaani järgi tuleb meil kolm korrust.
Jumal on tõesti avanud ukse, et noored saavad siia tulla
ja Ta oma isikliku Päästjana vastu võtta.
Usun, et Jumal saadab siia õiged inimesed.
Paljud palvetavad selle projekti eest.
Oleme väga tänulikud Jumalale ja oma Soome sõpradele,
kes on aidanud selle hoone valmimisel.
Ehitada on veel palju.
Peame selle projekti lõpule viima.
Oleme võtnud ususammu ja edeneme usus.
Vajame palju palvet, et hoone valmis saaksime
ja võiksime selle Jumala kasutusse pühitseda
tööks lähiümbruse noorte ja tudengitega.
Hoonesse tuleb siis kolm korrust.
Meil on koht raamatukogule.
Tudengid võivad tulla siia ja lugeda tavakirjandust,
teaduslikke ja muid tudengeile vajalikke raamatuid.
Neile luuakse lugemiseks ainulaadne raamatukollektsioon.
Meil on ka tasuta internetikeskus,
kus õpilased võivad tasuta internetti kasutada.
Meil on ka ajaveetmisruume sisemängude mängimiseks.
See on noortekeskus, kus tudengid võivad aega veeta,
raamatuid lugeda ja internetti kasutada.
Põhieesmärgiks on need noored Kristusele võita.
Meil on palvesaal,
kus peame Reede Kristusele õhtuid
ja teistel nädalapäevadel muid üritusi.
See on kanal,
mille abil võime jõuda uskmatute noorteni,
et nad tuleksid meiega osadusse ja koostööd tegema,
kuulama, mida Reede Kristusele teeb,
RK-õhtutel julgelt osalema,
kuulama evangeeliumi
ja Jumal päästab Tema auks sadu noori.
Nii me usume.
Noorteni jõudmiseks on erinevaid viise.
Pakume neile ruume Reede Kristusele Keskuses,
võimalust muusikat kuulata, kasutada internetti,
lugeda, mängida saalimänge
ja ennekõike kohtuda usklikega.
Tulevikuplaanidesse kuuluvad ka helistuudio,
erinevad noorteüritused, noortele suunatud kohalik telesaade
ja evangeeliumiveoauto.
Väljakutsed on suured, kuid Jumal võib need täita.
Töö on hästi käima läinud.
Mitmetel noorteüritustel on osalenud sadu
ja isegi tuhandeid noori.
Muusik Pekka Simonjoki esines neist kahel üritusel.
Oma laheda muusika ja stiiliga teenis ta noortelt sooja vastuvõtu.
See on paras elamus. India on täiesti omaette maailm.
Olen siiani Indiast mööda käinud.
Olen käinud Aafrikas ja Aasias ja India oli nimekirjas.
Kui Tapani Suonto mind kutsus, tulin tormijooksuga.
Siin on tuttavat aafrikalikku soojust,
loodust ja loomi, ning inimesi.
Liiklus on hullumeelne ja paigad veidi räämas,
pidevalt käib mingi sebimine.
Eurooplase jaoks on liialt prahti, kuid seda oli ka Aafrikas.
India on kraadi võrra eksootilisem.
Inimesed on siiski samasugused.
Inimeste soojus sarnaneb väga Aafrikale.
Tunnen end siin väga koduselt.
Hommikul käis kõva lärm, kui katusel hüples ahvikari.
Selle peale pole Soomes küll kunagi üles ärganud.
See on olnud võimas elamus.
Saalis oli 1200 inimest
ja väljas vaatas ekraanidelt veel sadu.
Laupäeval oli veidi vähem rahvast, kuid hästi palju noori,
tohtutult palju noori mehi ja poisse. Tüdrukuid muidugi ka.
Neil on hämmastavalt palju oskusi, innukust ja töönägemusi.
Võiks ju arvata, et meid polegi Indias nii väga vaja,
aga indialastel jääb puudu ressurssidest,
selles on neil abi vaja.
Mulle jäi hea maitse suhu, kui üksinda kitarriga
pooleteisttuhande indialase ees esinesin.
Paras väljakutse.
Omaette väljakutseks olid kohalikud helimehed,
kes kõrvad lukku ajasid.
Mitmekordsete palvete peale vastasid nad pead raputades 'jah'.
Kui palusin valjust vähendada ja nad pead raputasid,
mõtlesin, et nad teevad nalja.
Hiljem mõistsin, et see tähendas 'jah'.
Aga volüüm oli neil ikka kõva küll.
Ja inimeste tagasiside ...
Tundub, et siin on palju tööd. Pinnas näib hea.
Tudengid on väga huvitatud, laulavad innukalt kaasa.
Kontserdi järel tegin poistega kümneid pilte,
tüdrukud nii palju ei tulnud.
See, et keegi end akustilise kitarriga saadab,
oli neile täiesti uus asi.
Keegi tuli ütlema, et pole seda kunagi näinud.
Ütleksin, et vajadus on suur ja pinnas on valmis.
Vaja on eesmärgiga inimesi, kes tuleks ja teeks.
India evangelistid ja jutlustajad
saaksid meist, soomlastest, siin ilmselt paremini hakkama,
kuid moraalset tuge ja julgustust ning majandusabi on küll vaja.
India noortekoosolekud on ainulaadsed.
Tempo ja heli on kõvad ning kõigil on lõbus.
Sealsete Reede Kristusele õhtute üheks teemaks ongi olnud
"Music and fun" - muusikat ja lõbu,
unustamata jõulist, evangeelset sõnumit.
Publik kuulab jutlusi tihti keskendunult ja vaikselt.
Muusikal on noortetöös tähtis roll.
Joel Kodali on ise loonud ja plaadistanud 3 plaati.
Nende abil on Reede Kristusele töö Indias veelgi tuntumaks saanud.
Suurimatel RK üritustel on osalenud isegi 8000 osalejat.
Aktiivse kuulutamise tulemusel võiks arv veelgi suurem olla.
Noorteüritustele tulijaid jätkub,
puudu on pigem töötegijaist ja muudest ressurssidest.
Meie eesmärgiks pole vaid India ressursipuudust täita,
vaid teha seda ka Soomes.
Meil on nägemus Soome noortest,
kes võiksid lisaks Indiale külastada teisigi riike,
levitades evangeeliumi ja õhutades kohalikke noori kaasa lööma.
Selle väljakutse tahame esitada sulle, hea kuulaja.
Siin tehakse head tööd.
Võin kinnitada kõigile kuulajaile, et One Way Missionit tasub toetada.
Siin on hea, maalähedane tööatmosfäär.
Hinna ja kvaliteedi suhe on hea.
On palju organisatsioone, mille ülalpidamine nõuab palju raha
ja hooneid jms.
Siin tehakse vähese rahaga suuri asju.
Vähese raha viljad on olnud hämmastavad.
See oli positiivne üllatus.
One Way Pühapäevapidu kell 12, Vuorikatu 19, Helsingis.
Mis on Jumala tegelik vägi?
Madu võidetakse lõplikult. Kaotatakse ka tema jäetud jäljed:
patt ja selle jäljed.
Jumalal on kogu mao tööle täiuslik ja lõplik vastus -
Kristuse õigsus.
Madu võideti ristil.
Me ei võitle selles sõjas, et seda võita,
vaid võitleme saavutatud võidu positsioonist.
See sõda võideti juba Kolgata ristil.
Aga Mooses ütles Issandale: Oh Issand, mina ei ole sõnakas mees,
ei varemast ajast ega ka mitte sellest peale,
kui sa oma sulasega oled rääkinud,
sest mul on raskevõitu suu ja raskevõitu keel.
Siis Issand ütles temale: Kes on teinud inimesele suu,
või kes teeb keeletu, kurdi, nägija või pimeda? Kas mitte mina, Issand?
Ja nüüd mine, ja mina olen abiks sinu suule
ning õpetan sind, mida sa pead rääkima!”
Usklikule peaksid meie puudused olema vaid uued võimalused
Jumala ilmumiseks.
Me ei peaks neid vaatama.
Paulus ütles kord:
"Seepärast mul ongi hea meel nõtruses ...
Sest kui ma olen nõder, siis ma olen vägev."
Nii rääkis mees, kes polnud ka mingi oraator.
Ta teadvustas oma puudujääke.
Moosese puhul valitses alles too loomujärgne süda.
Maine inimene ei suuda usaldada Jumalat.
Mooses ütles: Oh Issand, läkita, keda läkitad,
ainult mitte mind!”
Mooses vaatas vaid oma puudujääkidele.
Need mõtted kõlavad paljudele väga alandlikult,
kuid see on võltsalandlikkus.
Õige alandlikkus on olla kuulekas ja teha, mida Jumal ütleb.
Uskmatus pole alandlikkus, vaid tegelikult uhkus;
see on uhkuse vili.
Inimene ei usu Jumalat,
kuna ei leia endas sellele usule ja usaldusele mingit alust.
Alandlikkus tähendab teadvustada ja tunnistada,
et me pole midagi
ja miski jumalariigis ei rajane meil,
vaid üksnes Jumalal.
See on tõeline alandlikkus.
Jumal suudab kõike.
Tema on kõik, mida vaja, ja kõik au kuulub samuti Talle.
Alandlikkus tunnistab,
et Jumala vägi ja armastus mõjuvad minust hoolimata,
mitte tänu minule.
Ma ei osale selles oma teenete tõttu,
vaid oma viletsuse tõttu.
Saan osa Jumala väest, kui tunnistan
ja olen sügavalt teadlik oma teenetest ega eita neid:
Neid teeneid pole.
Võime ausalt oma teeneid tunnistada,
häbi tundmata ja alandlikult, neid teeneid pole.
Asi pole selles, et oled ära teeninud mingi rolli
või ülesande Jumala riigis, vaid selles,
et Kristus on selle sinu jaoks välja teeninud.
Seepärast on kõik üksnes arm ja kingitus.
Seepärast on igaüks meist Jumalale tähtis,
sama tähtis kui su naaber,
sest keegi siin saalis pole midagi ära teeninud.
Keegi meist pole ära teeninud ühtainustki hetke
olla jumalasulane, olla Jumala kasutuses,
osaleda selles, mida Jumal siin maailmas teeb.
Jeesus teenis selle eesõiguse meile Kolgata ristil.
Jeesus astus Kolgatal patuse ja puuduliku asemele,
et sina võiksid astuda Tema kohale ja Tema jõusse.
Kristus võttis enda peale kõik, mis meie olime ära teeninud,
et meie saaksime kõik, mis Tema oli ära teeninud.
Kas pole võimas?!
Kõik on meile Kolgatal teenitud.
Jumal ei looda hetkegi meie unikaalsusele,
sest seda pole.
Ta vaatab Kristusele.
Kui sellest nii aru saada, jääb inimese Mina täiesti kõrvale.
Kui seda mõistame,
mõistame ka kui vale on anda au ühelegi inimesele.
Kõik au kuulub Jumalale.
Sõnakuulekus on kõrvale astuda ja lasta Jumalal teha, mis Ta tahab.
Kuulekus on alandlikkus.
Siis Issanda viha süttis põlema Moosese vastu ja ta ütles:
Eks ole leviit Aaron sinu vend? Ma tean, et ta räägib hästi;
ja vaata, ta tulebki sulle vastu.
Kui ta sind näeb, siis ta rõõmutseb südamest.
Sina pead temaga rääkima ja temale sõnad suhu panema,
aga mina olen sinu suuga ja tema suuga,
ja ma õpetan teid, mida te peate tegema.
Tema rääkigu sinu asemel rahvaga ja see olgu nõnda:
tema on sulle suuks ja sina oled temale Jumalaks.
Ja võta kätte see kepp, millega sa imetegusid teed!”
Mooses nõustus Jumala tahtega,
kui sai enda kõrvale samasuguse nõrga sureliku
nagu ta ise oli, Aaroni.
Moosesele piisas sellest ja ta nõustus.
Varem ei julgenud ta Jumalale kuuletuda,
isegi kui Jumal ise oli lubanud Temaga olla.
Sellised me inimesed oleme -
meil on raske Jumalat uskuda ja usaldada.
Olgu see meile ka hoiatuseks,
kui ohtlik on liialt inimestele toetuda.
Aaron, kelle seltskond ja abi nii palju Moosest rahuldas,
oli sama mees, kes hiljem kuldvasika tegi.
Sellest, millele Mooses enim toetus,
ja mida ta Jumalalt Tema teenimise tingimusena nõudis,
sai Moosese elus suurim komistus ja õnnetus.
Inimesele toetumine toob tihti vaid õnnetust.
Aaron, kuigi nii mõneski osas ilmselt siiras mees,
polnud läbinud Jumala koole ega suutnud seda,
mida Mooses talt ootas.
Parem oleks olnud Jumalale kuuletuda.
2. Moosese raamatu 4. peatükk lõpeb 31. salmiga, mis ütleb:
"Ja rahvas uskus."
Mooses oli kord Jumalale öelnud, et nad ei usu teda.
Nad ei uskunud Moosest, kuid nad uskusid Jumalat.
Selle oli Mooses ära unustanud.
Asi pole selles, et inimesed sind usuksid,
vaid selles, et nad usuvad Jumalat,
kui Jumal liikvele läheb.
Issanda töös oleme Issanda saadikud
ja võime seepärast täiesti rahulikud olla.
Sõnad, mida räägime, ja teed, mida käime,
pole meie, vaid Jumala.
Sõnad, mida OWMs räägime, ja teed, mida käime, pole meie,
vaid Jumala sõnad ja Jumala teed.
Sakarjas ütles kord inglile: Millest ma võiksin seda ära tunda?
Ja ingel vastas talle: Mina olen Gabriel,
kes seisab Jumala ees, ja mind on läkitatud rääkima sinuga
ja kuulutama sulle seda rõõmusõnumit."
Kui oluline on iga päev teadvustada,
mis vahe on inimeste ja Jumala sõnadel.
Usu Jumalat ja oled oma teedel õnnistatud.
Vaikime palveks.
Aitäh, elav Jeesus, et võime täna Sinu rahvas olla,
kes kõlbab Sulle sinu riigi ehitamiseks.
Et oleme rahvas,
kellele oled usaldanud rõõmusõnumi kuulutamise,
ülesande istutada ja kasta, ning Jumal laseb kasvada.
Aitäh, et võime kõik sellesse rahvahulka kuuluda
Kristuse lunastustöö nimel,
mitte oma teenete tõttu, vaid Sinu pärast.
Ja keegi pole erandiks.
Aitäh, Issand, et kutsud meid endiselt kastma,
nägema vaeva ja tegema seda, milleks Sina meid õhutad.
Lase meil olla need jumalamehed ja -naised,
kes innukalt kuuletuvad, kes ei vaata endale
ega oma nõrkustele, vaid Jumalale,
kes ilmutab end keset nõrkust ja kirgastab oma au.
Lase meil olla need, kes näevad elavat Jumalat tegutsemas,
kes saavad olla keset imet,
kui näevad oma nõrkust ja isegi oma pattu,
ning suurt Jumalat selle keskel,
kes teeb, mida on tõotanud.
Aitäh, Issand, et kutsud meid taas edasi,
astuma usus neile teedele, kuhu Sina meid juhid,
Jeesuse nimel. Aamen.
Aitäh vaatamast! Loodetavasti kohtume nädala pärast!
Õnnistatud nädala jätku!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri